Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel ilmoitti käynnistäneensä toisen vaiheen -
sodassa Hamasia ja muita Gazan terroristeja vastaan.
Pääministeri Benjamin Netanjahu korosti, -
että tässä sodassa kyse on olemassaolosta tai sen päättymisestä.
Tunnistamaton ilma-alus iski iranilaiseen asekuljetukseen, -
kun se pyrki Irakista Syyriaan.
Israel on käynnistänyt toisen vaiheen sodassa, joka syttyi, -
kun Hamas ja sen Gazan terroristikumppanit -
hyökkäsivät 7.10. tuhansittain Israeliin ja murhasivat yli 1 400 ihmistä, -
joista valtaosa on siviilejä, ja haavoittivat tuhansia muita.
Jo ensimmäisenä päivänä ymmärrettiin, että olemme sodassa.
Tästä tulee pitkä prosessi.
Nyt iskemme vihollista vastaan myös Gazaan lähteneillä joukoilla.
IDF keskittyy vain yhteen asiaan:
voittoon, Hamasin tuhoamiseen, -
mahdollisimman monen viholliskomentajan ja -terroristin -
sekä infrastruktuurin tuhoamiseen.
Puolustusvoimien (IDF) esikuntapäällikkö -
kenraaliluutnantti Herzi Halevi kehui IDF:n tykistöjoukkoja, -
jotka ovat olleet keskeisessä osassa muiden puolustushaarojen kanssa -
aiheuttamassa tuhoisaa iskua Hamasin terroristeja vastaan Gazassa.
On ilo nähdä komentajia ja sotilaita, miehiä ja naisia.
Työnne on esimerkillistä. Edessämme on pitkä ja vaikea prosessi, -
jossa taistellaan kattavasti Hamasia vastaan. Olkaa ammattimaisia.
Hengittäkää syvään, niin menee hyvin.
Me voitamme ja takaamme valtiomme ansaitseman turvallisuuden.
Kohtaamme vihollisen tulituksenne synnyttämässä todellisuudessa.
Osa on eliminoitu, haavoittuneita, toimintakyvyttömiä ja paenneita.
Tuhoamme jäljelle jääneet taistelijat.
IDF:n tiedottaja, prikaatinkenraali Daniel Hagari ilmoitti viime yönä, -
että Gazan siviiliväestölle annettu kehotus evakuoitua etelämmäksi -
on nyt kriittistä.
Kaksi viikkoa olemme kehottaneet Pohjois-Gazan -
ja Gaza Cityn asukkaita siirtymään väliaikaisesti etelään -
heidän oman turvallisuutensa vuoksi.
Tänään painotamme, että kehotus on kiireellinen.
Hagari päivitti myös IDF:n kuolonuhriluvut siitä laskien, -
kun terroristijärjestö Hamas hyökkäsi brutaalisti Etelä-Israelin yhteisöihin.
Hän päivitti myös panttivankien lukumäärän, -
joiden joukossa on myös paljon muiden maiden kansalaisia -
muun muassa Thaimaasta, Intiasta, Filippiineiltä ja USA:sta.
Olemme ilmoittaneet tähän mennessä 311:n kuolleen sotilaan perheelle -
sekä 239:n panttivangiksi otetun perheelle.
239 panttivankia on käsittämätön luku.
Heidän joukossaan on ulkomaisia työntekijöitä, eikä määrä ole pieni.
Meidän on vaikeaa tunnistaa heitä ja ottaa yhteyttä heidän perheisiinsä.
Kokonaiskuvan rakentaminen vie aikaa. Luku on siis 239.
Puolustusministeriössä Tel Avivissa pääministeri Benjamin Netanjahu -
ilmoitti Israelin päätöksen käynnistää sodan toinen vaihe.
Israelin kansalaiset, maavoimien joukkoja siirtyi eilen illalla lisää -
Gazan porteille, pahuuden linnakkeen porteille.
Tämä on sodan toinen vaihe, ja sodan tavoitteet ovat selvät: -
Hamasin sotilaalliset ja hallinnolliset kyvyt tuhotaan -
ja panttivangit palautetaan kotiin.
Päätimme yksimielisesti laajentaa maaoperaatiota -
sekä sota- että turvallisuuspoliittisessa kabinetissa.
Päätös tehtiin siltä pohjalta, että olemme sitoutuneet -
turvaamaan valtion kohtalon ja takaamaan joukkojen turvallisuuden.
Komentajat ja sotilaat taistelevat vihollisen alueella tietäen, -
että kansa ja johtajat ovat heidän tukenaan.
Netanjahu korosti joukkojen korkeaa taistelutahtoa.
Heitä on tullut kaikilta Israelin yhteiskuntasektoreilta -
aiheuttamaan tuhoisan iskun Israelin vihollisille.
Viime päivinä olen vieraillut tukikohdissa -
ja joukkokokouksissa pohjoisessa ja etelässä.
Meillä on mahtava armeija, upeita, sankarillisia sotilaita.
Heissä on juutalaisia ja muita, -
maallisia ja uskonnollisia, vasemmalta ja oikealta.
Kaikilla on yksimielinen, luja taisteluhenki, -
jollaista en ole nähnyt ennen.
He haluavat taistella voimalla brutaalia, rikollisvihollista vastaan.
Joukkomme tahtovat antaa viholliselle ansionsa mukaan niistä hirmuteoista, -
joita se teki lapsille, naisille, vanhemmille ja ystäville.
Velvollisuutemme on tuhota tämä paha -
paitsi oman olemassaolomme myös koko ihmiskunnan tähden.
Netanjahu lisäsi, että Raamatun jakeessa 5. Moos. 25:17 -
israelilaisten käskettiin muistaa amalekilaisten tekemät hirmuteot.
Samaan tapaan Israelin kansa muistaa palestiinalaisten hirmuteot.
Meidän käskettiin muistaa, mitä amalekilaiset tekivät meille.
Me muistamme ja me taistelemme.
Urheat soturimme Gazassa, sen ympärillä ja muilla rintamilla -
liittyvät Israelin sankarien listaan, joka on jatkunut kolme tuhatta vuotta -
lähtien Joosuan, Juudas Makkabin ja Bar Kochban ajoista -
itsenäisyyssotaan, kuuden päivän sotaan, -
jom kippur -sotaan ja muihin sotiimme asti.
Sankarisotilaillamme on yksi jumalallinen tavoite: -
tuhota murhanhimoinen vihollinen -
ja varmistaa olemassaolomme omassa maassamme.
Sanoimme: "Ei enää koskaan!"
Se koskee tätä päivää.
Jokaisen kansan historiassa on hetkiä, joissa ratkaistaan, -
säilyykö se vai lakkaako olemasta.
Meillä on juuri nyt sellainen koettelemus, -
eikä minulla ole epäilystäkään siitä, miten se päättyy.
Me voitamme.
Psykologista sodankäyntiä hyödyntäen islamistinen Hamas -
julkaisi videon kolmesta panttivangista, jotka oli kidnapattu verilöylyssä 7.10.
Israelin johto korosti pyrkivänsä kaikin keinoin vapauttamaan panttivangit.
Silti puolustusministeri Joav Gallant korosti, -
että sodan paine pakottaa Hamasin vapauttamaan heidät.
Teemme kaiken voitavamme, jotta panttivangit palautetaan maahamme.
Se on hyvin monimutkaista, emmekä ole ennen olleet tällaisessa tilanteessa
Teemme kaiken tarvittavan heidän palauttamisekseen.
Se ei ole toissijainen tehtävä vaan jumalallisen tärkeä tehtävä, -
johon olemme sitoutuneet.
Tiedämme, ketä vastaan taistelemme.
Vastassamme on murhanhimoinen järjestö, joka murhasi tahallaan lapsia.
Järjestö, joka raiskasi naisia ja lähetti murhista livekuvaa.
Ei siis huijata itseämme.
Vihollinen ei ole kiinnostunut humanitaarisista ratkaisuista.
Se tekee kaikkensa väistääkseen sodan painetta.
Läheistemme palauttaminen on tärkeää ja keskeistä meille kaikille.
Kun sotilaallinen paine ja tulivoima vahvistuvat -
ja kun iskemme Hamasia vastaan yhä kovempaa, -
se pakottaa Hamasin ratkaisuihin, -
joiden myötä tavoitamme läheisenne, ystävämme ja rakkaamme.
Vaikka Israel keskittyy sotimaan -
Hamasia ja sen terroristikumppaneita vastaan Gazassa, -
IDF on iskenyt aktiivisesti myös Hizbollahin kohteisiin Libanonissa -
vastauksena sen iskuihin Israelin pohjoisia asemia ja yhteisöjä vastaan.
Myös Iranin kätyrit Syyriassa ampuivat raketteja ja kranaatteja -
Pohjois-Israeliin viikonlopun aikana, -
mistä seurasi kostoiskuja Syyrian ja Iranin kohteita vastaan Syyriassa.
Kostoiskujen jälkeen kerrottiin, -
että Itä-Syyrian Deir ez-Zorin maakunnassa -
oli nähty yöllä tunnistamaton ilma-alus, -
kun Iranin asekuljetus tuhottiin sen pyrkiessä Irakista Syyriaan.
Lisäksi Jerusalemissa tapahtui tänään puukotusisku.
Palestiinalainen Itä-Jerusalemin asukas iski rajapoliisia teräaseella -
ennen kuin muut joukot eliminoivat terroristin.
Terroristinen puukotusisku päättyi onneksi siten, -
että terroristi neutralisoitiin ja rajapoliisi paranee, -
koska valtimo ei vahingoittunut puukotuksessa.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
Jos tuotantomme on siunannut sinua ja haluat tukea -
lahjoitusten varassa toimivan TV7:n tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua viikkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen